વઢવાણ તા.૧૪ : સુરેન્દ્રનગર જિલ્લાના તરણેતર ખાતે ભાદરવા સુદ ત્રીજના દિવસથી આરંભાયેલા આંતરરાષ્ટ્રીય ખ્યાતિપ્રાપ્ત તરણેતરના ભાતીગળ લોકમેળાના કાલે બીજા અને ગણેશચતુર્થીના પવિત્ર દિને સવારના ૧૦-રપ કલાકે ત્રિનેત્રેશ્વર મંદિર ખાતે વર્ષોથી ચાલી આવતી પરંપરા મુજબ પાળિયાદના પ.પૂ. વિસામણબાપુની જગ્યાના મહંત પ.પૂ. નિર્મળાબા ઉનડબાપુઅ ધ્વજાજીનું પૂજન-અર્ચન કર્યા બાદ ધ્વજા રોહણ કરવામાં આવ્યું હતું. સાથે લખતર સ્ટેટના શ્રી યશપાલસિંહજી પણ ઉપસ્થિત રહ્યા હતા. આ પ્રસંગે મહંત પ.પૂ. નિર્મળાબાએ વર્ષોથી ચાલી આવતી ધ્વજારોહણની પરંપરા અંગે જાણકારી આપી આશિવર્ચન પાઠવ્યા હતા.